1.  ปัจจัยความเสี่ยง

1.  ความเสี่ยงจากมีผู้ถือหุ้นรายใหญ่ถือหุ้นมากกว่าร้อยละ 75

  บริษัทมีผู้ถือหุ้นรายใหญ่กลุ่มหนึ่งคือ กลุ่มกองทุนนาวิสเอเชีย อันประกอบไปด้วยบริษัท อกริเพียว
  จำกัด และบริษัท ลอนดอน 8 จำกัด ถือหุ้นรวมกันจำนวน 216 ล้านหุ้น หรือคิดเป็นร้อยละ 90
  ของจำนวนหุ้นที่จำหน่ายได้แล้วทั้งหมดของบริษัท ซึ่งสัดส่วนการถือหุ้นที่มากกว่า 3 ใน 4 ดังกล่าว
  ทำให้ผู้ถือหุ้นรายใหญ่ดังกล่าวมีอำนาจการควบคุมบริษัท
  และมีอิทธิต่อการตัดสินใจของบริษัทในทุกเรื่องที่ต้องได้รับอนุมัติจากที่ประชุมผู้ถือหุ้น ดังนั้น
  ผู้ถือหุ้นรายอื่นของบริษัทจึงมีความเสี่ยงจากการไม่สามารถรวบรวมคะแนนเสียงเพื่อตรวจสอบ
  และถ่วงดุลเรื่องที่ผู้ถือหุ้นรายใหญ่เสนอต่อที่ประชุมผู้ถือหุ้นพิจารณา นอกจากนี้
  การถือหุ้นในลักษณะกระจุกตัวโดยผู้ถือหุ้นรายใหญ่นี้
  ยังทำให้โอกาสที่บริษัทจะถูกครอบงำกิจการโดยบุคคลอื่นไม่สามารถเกิดขึ้นได้โดยปราศจากการยินยอมของผู้ถือหุ้นรายใหญ่นี้
  แม้ว่าผู้ถือหุ้นกลุ่มอื่นจะเห็นโอกาสที่ทำให้มูลค่าของกิจการเพิ่มขึ้น

  อย่างไรก็ตาม
  การอนุมัติใดที่มีกลุ่มผู้ถือหุ้นดังกล่าวเป็นบุคคลเกี่ยวข้องที่มีส่วนได้ส่วนเสียในการทำรายการนั้น
  ตามพระราชบัญญัติมหาชน
  กลุ่มผู้ถือหุ้นดังกล่าวจะไม่มีสิทธิออกเสียงลงคะแนนในการพิจารณาอนุมัติรายการ

2.  ความเสี่ยงในการได้รับผลตอบแทนในรูปของเงินปันผล

  บริษัทมีขาดทุนสะสมเนื่องจากผลขาดทุนจากการดำเนินงานปกติในอดีตที่มีธุรกรรมด้านการลงทุนต่อเนื่องกันเป็นเวลา
  5 ปี จากปี 2539-2543 โดยในปี 2540 บริษัทได้รับผลกระทบจากวิกฤตเศรษฐกิจ
  และการเปลี่ยนแปลงระบบอัตราแลกเปลี่ยนส่งผลให้มูลค่าหลักทรัพย์ที่บริษัทได้ลงทุนอยู่ลดลงเป็นจำนวนมาก
  ทำให้บริษัทประสบปัญหาสภาพคล่องในการดำเนินงานมาโดยตลอด อย่างไรก็ตามในช่วงปี 2542
  และ 2543 บริษัทได้มีการปรับโครงสร้างหนี้สินเดิม
  และการหาผู้มาร่วมทุนเพื่อที่ระดมทุนในการรักษาสภาพคล่องของบริษัทให้อยู่ในระดับที่สามารถดำเนินการได้ต่อเนื่อง
  แต่ปัญหาการขาดทุนสะสมนั้นไม่สามารถจะล้างออกได้ในระยะสั้น ทำให้ ณ สิ้นปี 2544
  บริษัทมียอดขาดทุนสะสมเป็นจำนวน 629.46 ล้านบาท
  การที่บริษัทมีขาดทุนสะสมจำนวนมากดังกล่าว
  ทำให้บริษัทไม่สามารถจ่ายเงินปันผลให้กับผู้ถือหุ้นได้ตามกฎหมาย
  โดยผู้ถือหุ้นมีความเสี่ยงที่จะไม่ได้รับเงินปันผลตามนโยบายเงินปันผลที่กำหนดไว้อีกช่วงระยะเวลาหนึ่งจนกว่าบริษัทจะล้างขาดทดุนสะสมได้หมด

  อย่างไรก็ตาม หลังจากการปรับโครงสร้างหนี้ และการเพิ่มทุนของกลุ่มนาวิส
  บริษัทสามารถที่จะปรับปรุงและเพิ่มประสิทธิภาพในการผลิต ขยายประเภทสินค้า
  และขยายตลาดให้กว้างขว้างขึ้น โดยเฉพาะตลาดผักผลไม้สดที่ส่งออกไปตลาดยุโรป
  ขณะเดียวกันก็มีนโยบายชัดเจนว่าจะไม่มีการลงทุนในธุรกิจที่ไม่เกี่ยวข้องกับอุตสาหกรรมการเกษตรเพิ่มเติมและจะพยายามขายธุรกิจลงทุนที่มีอยู่เดิมออกไปควบคู่กับการควบคุมค่าใช้จ่ายในการบริหารให้อยู่ในระดับที่เหมาะสมต่อไป
  ซึ่งในอนาคตอันใกล้น่าจะสามารถทำให้บริษัทมีความสามารถในการทำกำไรได้

3. ความเสี่ยงจากการพึ่งพิงผู้จัดจำหน่ายรายใหญ่

บริษัทขายสินค้าบางประเภท โดยให้บริษัทภายนอก 2 แห่ง เข้ามาร่วมในการบริหารการ

ตลาด และเป็นผู้จัดจำหน่าย โดยรายแรกบริษัท ชิปเป้อร์ จำกัด จะรับผิดชอบทาง การตลาด

ต่างประเทศของผลิตภัณฑ์ข้าวโพดหวานกระป๋อง ที่มียอดขายรวมประมาณ 352.58 ล้านบาท

หรือคิดเป็นร้อยละ 47.0 ของยอดขายรวมของปี 2544 โดยแต่เดิมให้ค่าตอบแทนเป็นสัดส่วน

ของยอดขาย อายุสัญญา 3 ปี และสามารถต่ออายุต่อเนื่องต่อไป ในระยะเวลาแล้วแต่ตกลงกัน

ขณะที่ในสัญญาฉบับใหม่ บริษัทพิจารณาให้มีการเปลี่ยนเงื่อนไขในสัญญาในลักษณะการทำ

หน้าที่การขายและจ่ายผลตอบแทนให้ โดยสัญญาใหม่จะให้ทางบริษัทดังกล่าวเข้ามาร่วมเป็น

ผู้บริหารการตลาดต่างประเทศของบริษัท โดยบริษัทมีพนักงานด้านการตลาดเกือบทั้งหมด

เป็นพนักงานของบริษัทเอง และผลตอบแทนจะอยู่ในรูปของค่าตอบแทนเป็นสัดส่วนตาม

ยอดขาย บวกกับผลตอบแทนที่เป็นสัดส่วนกับผลกำไรของการดำเนินงานของสินค้ากลุ่มนี้

ดังนั้นอาจพิจารณาได้ว่ารายได้จากการส่งออกสินค้ากลุ่มนี้ส่วนหนึ่งจึงขึ้นอยู่กับความสามารถ

ของผู้จัดจำหน่ายรายดังกล่าวเป็นหลัก และการเปลี่ยนแปลง หรือการยกเลิกผู้จัดจำหน่ายนี้อาจ

มีผลกระทบทางการตลาดของบริษัทบ้างในระหว่างที่จัดหาผู้จัดจำหน่ายรายใหม่ เนื่องจากผู้จัด

จำหน่าย รายดังกล่าวเป็นผู้ส่งออกสินค้าประเภทข้าวโพดหวานให้กับบริษัทเพียงรายเดียว และ

ทำการให้บริการทางการตลาดแก่บริษัทตั้งแต่บริษัทเริ่มทำธุรกิจข้าวโพดหวาน แต่อย่างไรก็

ตามในความเป็นจริงลูกค้าจะติดต่อกับบริษัทในนามของริเวอร์แคว จึงทำให้บริษัทมีความ

สัมพันธ์ ทางการค้ากับลูกค้ามาโดยตรงโดยตลอด ดังนั้นหากมีการเปลี่ยนแปลงผู้จัดจำหน่าย

จึงจะไม่ส่งผลมากนักในการรักษาลูกค้าที่ทำการค้ากับบริษัทมาอยู่แล้ว ผู้จัดจำหน่ายอีกรายคือ

บริษัท แมสมาร์เกตติ้ง จำกัด รับผิดชอบการตลาดในประเทศทั้งหมดของผลิตภัณฑ์ข้าวโพด

หวานกระป๋องเฉพาะที่ใช้เครื่องหมายการค้า “เทสตี้”โดยคิดเป็นยอดขายในปี 2544 จำนวน

7.45 ล้านบาท โดยสัญญาการจัดจำหน่ายไม่มีการ ระบุวันสิ้นสุดสัญญา แต่สามารถยกเลิกได้

ด้วยคู่สัญญาเอง หรือการทำผิดสัญญาของ คู่สัญญา การยกเลิกสัญญานั้นไม่สามารถทำได้ใน

ระยะเวลาอันสั้น แต่ขณะเดียวกันบริษัทก็จะมีความเสี่ยงเช่นกัน ในกรณีที่มีการเปลี่ยนแปลง

ผู้จัดจำหน่ายใหม่

4.  ความเสี่ยงเนื่องจากอัตราเปลี่ยน (EXCHANGE RATE RISK)

ปัจจุบันบริษัทมีรายได้หลักมาจากการส่งออกสินค้าไปขายยังต่างประเทศ หรือประมาณร้อยละ 80
ของยอดขายรวมในปี 2544 โดยมีรายรับเป็นเงินสกุลดอลล่าร์สหรัฐ และปอนด์เป็นส่วนใหญ่
การเปลี่ยนแปลงของอัตราแลกเปลี่ยนดังกล่าวมีผลกระทบต่อรายได้ในรูปเงินบาทของบริษัทเนื่องจากบริษัทมีการส่งออกในอัตราที่สูง
อย่างไรก็ตามค่าเงินบาทในขณะนี้มีอัตราที่อ่อนตัวลงซึ่งเอื้ออำนวยประโยชน์แก่บริษัทในการที่มีรายรับที่อยู่ในรูปเงินบาทมากขึ้น
ปัจจุบันบริษัทไม่มีเงินกู้ยืมเป็นเงินสกุลต่างประเทศจึงไม่มีความเสี่ยงในการเปลี่ยนแปลงภาระหนี้สินจากความเสี่ยงนี้

5.  ความเสี่ยงจาการที่บริษัทสามารถเรียกให้ใช้สิทธิของใบสำคัญแสดงสิทธิก่อนกำหนด

  ได้ใบสำคัญแสดงสิทธิเพื่อซื้อหุ้นสามัญของบริษัทครั้งนี้ มีอายุใบสำคัญแสดงสิทธิ

5 ปีนับจากวันออก แต่หลังจากปีที่ 3 บริษัทสามารถเรียกให้ผู้ถือใบสำคัญแสดงสิทธิ

ใช้ สิทธิก่อนกำหนดได้โดยการแจ้งล่วงหน้าเป็นเวลา 3 เดือน ดังนั้นถ้าผู้ถือใบสำคัญ

แสดงสิทธิ มิได้ใช้สิทธิในการแปลงสภาพ หลังจากบริษัท ฯ ได้เรียกให้ใช้สิทธิก่อน

กำหนดเช่น ในปีที่ 4 ใบสำคัญแสดงสิทธิดังกล่าวจะไม่มีมูลค่าใด ๆ เพราะสิทธิใน

การแปลงสภาพได้สิ้นสุดลงในวันสุดท้ายที่บริษัท ฯ ให้เป็นวันใช้สิทธิวันสุดท้ายของ

การเรียกใช้สิทธิก่อนกำหนด และอายุของใบสำคัญแสดงสิทธิก็จะหมดลงในวันนั้น

ด้วย

6. ความเสี่ยงจากความผันผวนของปริมาณ และราคาวัตถุดิบ

วัตถุดิบหลักของบริษัทคือข้าวโพดหวาน และผักผลไม้สดอื่นๆ ที่มีดินฟ้าอากาศ และ

ฤดูกาลเข้ามาเป็นปัจจัยที่อาจมีผลกระทบกับผลผลิต ซึ่งราคาจะขึ้นอยู่กับสภาวะดินฟ้า

อากาศ อันมีผลกระทบต่อปริมาณผลผลิตจากการเพาะปลูกในแต่ละปี และความต้อง

การของผู้ผลิตรายอื่น ตลอดจนตลาดสด ดังนั้นบริษัทจึงมีความเสี่ยงในแง่ของการ

เปลี่ยนแปลงปริมาณของวัตถุดิบในแต่ละปีที่จะเข้าโรงงาน และราคาของวัตถุดิบ ซึ่ง

จะส่งผลต่อต้นทุนการผลิตของบริษัท อย่างไรก็ตามบริษัทมีการส่งเสริมการเพาะ

ปลูกโดยมีการจัดหาเมล็ดพันธุ์ให้กับเกษตรกร เพื่อที่จะได้พืชผลที่ต้องการ และยัง

มีการกำหนดราคารับซื้อล่วงหน้า เพื่อช่วยให้เกษตรกรสามารถพิจารณารายได้จาการ

ปลูก และบริษัทเองก็สามารถรู้ถึงต้นทุนการซื้อล่วงหน้าได้ แต่การส่งเสริมการเพาะ

ปลูกในบางครั้ง เกษตรกรก็มีการขายผลิตภัณฑ์ให้กับผู้ซื้อรายอื่น ซึ่งบริษัทก็ได้ดำเนิน

การแก้ไข โดยการยกเลิกการส่งเสริมกับเกษตรกรรายนั้น ๆ ทำให้เกษตรกรสมาชิก

ที่มีอยู่มีคุณภาพและความแน่นอนในการส่งมอบวัตถุดิบให้กับบริษัทมากยิ่งขึ้น